નવી દિલ્હીઃ રૂપિયામાં રીકવરી અને ઓટો તથા રીયલ્ટી શેરોમાં ખરીદીથી માર્કેટમાં તેજી જોવા મળી હતી પરંતુ અંતે ઊછાળો ઓસરી ગયો હતો. સેન્સેક્સ નબળો ખુલ્યા પછી વધતો રહ્યો છે અને આશરે 225 પોઇન્ટ વધીને 35,799 સુધી ઉપર ગયો હતો પરંતુ ઇન્ટ્રા-ડે ઊછાળો ગુમાવીને તે અંતે 83.31 (+0.23%) અંક વધીને 35,657.86 પર બંધ રહ્યો છે. નિફ્ટી ઉપર 10,816 સુધી વધ્યા પછી અંતે 23 અંક વધીને 10772.65 પર બંધ રહ્યો છે. ઓટો, પીએસયુ બેન્કો, રીયલ્ટી અને એનર્જીમાં તેજી રહી હતી.